
1. Seletuskiri

1.1. Üldandmed

Käesolevas elektrivarustuse projektis kavandatakse Räpina linnas ja selle lähiümbruses  Räpina-Linte 10 kV liini rekonstrueerimise I etapis ettenähtud tööd
Projekti mahus sisalduvad järgmised tööd:
· Astla 10/0,4 kV alajaama asendamine uue komplektalajaamaga AJ27224.

· Karjamaa 10/0,4 kV alajaama asendamine uue komplektalajaamaga AJ27225.

· Ambulatooriumi alajaamas 10 kV jaotla asendamine.

· Kaabelliini ehitus alajaamast AJ27224 Linte liini õhuliinimasti 82.

· Alajaamast AJ27225 10 kV kaabelliinide ehitus alajaama nr. 6687 ja Veetorni alajaama juurde. 
· AJ27225-Veetorni kaabli ühendamine Veetorni – Alaj. nr 9045 kaabliga.

· Veetorni – Agu 10 kV kaabli ehitus ja ühendamine Ambulatooriumi alajaama juures Agu-Keskkooli kaabliga.

·  Endiste Astla ja Karjamaa alajaamade 0,4 kV tarbijate sidumine uute alajaamadega.

· Tööst väljaviidud Astla ja Karjamaa alajaamade demontaaž.

· Linte 10 kV öhuliini demontaaž lõigus M58-82 ning Astla ja Karjamaa haruliinide demontaaz.

· Ümberlülitused Räpina linna 10 kV võrgus ja ST-Katlamaja – Räpina tehnikumi 10 kV kaabli tööst väljaviimine.

Projekteerimisel on aluseks Elektrilevi OÜ projekteerimisülesanne nr. IP9264:  Räpina-Linte 10 kV õhuliini rekonstrueerimine. I etapp: Karjamaa, Veetorni ja Astla aj-de 10 kV võrk, Räpina linn, Põlvamaa. Investeeringu programm 4.1.1.:Keskpingevõrgu arendamine. Kesktiheda ja haja  piirkonna keskpingevõrgu parendamine.
Elektripaigaldise projekti koostamisel on arvestatud järgmiste eeskirjade nõudeid:

1.   EVS-HD 60364-4-41:2017 Ehitiste elektripaigaldised. Osa 4-41: Kaitseviisid. Kaitse elektrilöögi eest

2.   EVS-EN 61936-1:2021: Tugevvoolupaigaldised ninivahelduvpingega üle 1 kV. 

3.. EVS-HD 60364-4-43:2017: Madalpingelised elektripaigaldised. Osa 4-43: Kaitseviisid. Liigvoolukaitse.

4.   EVS-EN 50110-1:2023: „Elektripaigaldiste käit”.

5.   EVS-HD 60364-5-52:2017: Madalpingelised elekripaigaldised. Osa 5.52 Elektriseadmete valik ja paigaldamine. Juhistikusüsteemid.

6.   Elektrilevi OÜ (0,4-20 kV) võrgustandardid ja juhendmaterjalid
7.   P393: Nõuded keskpinge mastilülituspunktide, keskpinge kaablivõrgu harukilpide, lõpumuhvide, alajaamade ja madalpingevõrgu maanduspaigaldiste ehituseks.
8.   Ehitusseadus.

9. Seadme ohutuse seadus.

Tööde teostajal tuleb peale tööde lõpetamist üle anda liini pass koos vajalike dokumentidega ja joonis digitaalkujul Elektrilevi OÜ-le.

Kõik kasutatud elektriseadmed peavad olema uued ja omama Eestis kasutamist lubavat sertifikaati või tunnustatud märgist (CE,  IEC, FI jne) tootel. 

Tööd toimuvad osaliselt ka Vaadimäe (MS kood 2020705100010001) maaparandussüsteemi, eesvoolukraavide riigi poolt korras hoitavate ühiseesvooluga veekogude alal ja kaitsevööndis.

Räpina metskond 31 kinnistul planeeritav õhuliini demontaaz jääb osaliselt Räpina poldri hoiuala piirkonda ja Räpina metskond 32 kinnistul jääb planeeritav kaablitrass Metsa tee ääres osaliselt loodusmetsade looduskaitseala piirkonda. 

 1.2.  Tehniline lahendus

 1.2.1. Ambulatooriumi alajaama rekonstrueerimine ning Karjamaa ja Astla aj-de asendamine  alajaamadega AJ27225 ja AJ27224.                                                      .                                                                                                 
Ambulatooriumi 10 kV jaotlas olemasolev jaotusseade demonteerida selle asemele kaablikanalile paigaldada uus 2-sektsiooniline 10 kV jaotusseade. Kappide paigutus on kujutatud projekti joonisel nr. 3 (Ambulatooriumi aj. 10 kV skeem ja asendiplaan) Olemasolevatele kaablitele teha uue jaotlaga ühendamiseks sobivad otsamuhvid ja ühendada kaablid nurkpistikutega jaotusseadmega, sektsioonidevaheline ühendus teha kaabliga AHXAMK-W 3*240/35. (vt. skeem joonis 3). Trafode 10 kV ühendus teha kaabliga 3*HXCMK 1*35. Jaotlasse paigaldada peamaanduslatt, ühendada see juhi Cu 50 m2 abil alajaama maanduspaigaldisega ja teha potentsiaaliühtlustus vastavalt projekti lisatud skeemile.                                                         
Projekteeritud 10/0,4 kV komplektalajaamadeks AJ27224 ja AJ27225 on planeeritud kasutada tüüpseid tehasetootelisi metallkestaga välisteenindusega  Harju Elektri alajaamu HEKA 1VM 630 tüüp 1. Alajaam AJ27224 komplekteerida kaugjuhitavana vastavalt skeemile  F trafoga 250 kVA 21(10,5)0,41 kV ja varustada RTU-ga,  Projekteeritud alajaam paigaldada vastavalt ettevalmistatud ja tasandatud killustikalusele vastavalt asendiplaanile ja sellele märgitud kõrgusmärkidele. Komplekteerida vastavalt skeemile 0,4 kV jaotuskilp JK ja paigaldada alajaama AJ27224 kõrvale. Väljuvaid 0,4 kV tarbija kaableid  pikendada jätkumuhvide abil kaablitega AXPK 4G120 ja ühendada jaotuskilpi. Jaotuskilp siduda uue alajaamaga fiidrilt F1 kaablitega 2*AXPK 4G240, elektrienergia arvestussüsteem jätta uude alajaama. 

Karjamaa 10/0,4 kV alajaam tõsta ehitustööde ajaks ca 2 m tahapoole betoonplaadile, et teha ruumi uuele alajaamale AJ27224, (vt. asendiplaan). Taastada tarbijate toide, ühendades tagasi 10 kV ja 0,4 kV õhuliinide ühendused. Alajaama ees olevasse kraavi ehitada truup toruga D=400 mm, laiusega 4 m. Truup katta tihendatud kruusaga. Uus alajaam paigaldada vastavalt joonisele tasandatud ja tihendatud killustikalusele. Alajaam AJ27225 komplekteerida vastavalt skeemile A, trafoga 160 kVA, 21(10,5)0,41 kV, paigaldada kaoarvesti ja kontsentraator . Komplekteerita tänavavalgustuse liitumiskilp LK239963 ja paigaldada uue alajaama kõrvale. Ühendused väljuvate 0,4 kV õhuliinidega F1 ja F2 teha kaablitega AXPK  4G120, kaablid viia olemasolevatesse õhuliinimastidesse ja ühendada liinidega. Peale uue alajaama töösseviimist demonteerida vana Karjamaa alajaam ja tasandada kahjustatud pinnas. Ümber alajaamade paigaldada kõnniteeplaatidest sillutisriba.
 Ehitada 10 kV kaabelliin kaabliga AHXAMK-W 3*240/35 nr. KPL421074 alajaamast AJ27224 Linte 10 kV liini õhuliini mastini nr. 82. Kaabel paigaldada piki kinnistute piiri põhiliselt puurimise teel, puuritavad lõigud, nende pikkus ja kaabli paigaldussügavus on märgitud joonisele. R/b mast 82 koos tugede ja lahklülitiga demonteerida ja selle asemele kinnistu piiri lähedale paigaldada lõputraaversiga uus puitmast (kreosoot, L=11 m, kl.4 koos toega kl. 4, L=12 m). Projekteeritud kaabel viia masti, paigaldada liigpingepiirikud ja kaabel ühendada õhuliinile. Demonteeritud lahklüliti anda üle Elektrilevile (paigaldatakse Räpina-Linte 10 kV rekonstrueerimise III etapis Raiglamõisa h/l-le). 
Alajaamast AJ27225 ehitada kaabelliin KPL421071 alajaamani  nr. 6687 ja ühendada lahtrisse K01. Ehitada teine kaabelliin KPL421072 samast alajaamast Veetorni alajaamani. Veetorni alajaamas ühendada alajaama nr.9045 suunduv kaabel jaotlast lahti, lõigata lühemaks ja ühendada joonisel näidatud kohas jätkumuhviga uue kaabliga KPL421072. 

Veetorni alajaamast ehitada kaabelliin KPL421073 Ambulatooriumi alajaama juures oleva Agu-Keskkooli 10 kV kaablini. (Agu alajaamas fiider 1026). Asendiplaanil näidatud kohas lõigata kaabel läbi ja uus kaabel KPL421073 ühendada jätkumuhvi abil Agu alajaama suunduva kaabliga. Vana kaabel ühendada ka Keskkooli alajaamast ja kaabli otsad sulgeda. 

Peale loetletud tööde teostamist viia Räpina 10 kV operatiivskeem vastavusse käesoleva projekti skeemil, (vt. joonis 17) näidatuga. Selleks lülitada Depoo alajaamas lüliti KOL 1036 sisse, Ühika alajaamas lüliti KOL 1036 sisse ja ST Katlamaja – Räpina Tehnikumi alajaamade vaheline kaabel 0310004 tööst välja, otsad lühistada.

Peale loetletud ehitustööde teostamist demonteerida Räpina-Linte 10 kV õhuliin lõigus M58-82, Astla haruliin kogu pikkuses (M76-1-5), Karjamaa haruliin kogu pikkuses (Astla hl.mast 3-Karjamaa h/l mast 12.) Demonteerida ka Karjamaa ja Astla komplekt-alajaamad. Masti nr. 58 paigaldada muutunud tõmbe kompenseerimiseks 2 tõmmitsat.  
Projekteeritud kaablid paigaldada vastavalt joonisel nr. 1 toodud asendiplaanile. Paralleelselt kulgevates lõikudes paigaldada kaablid samasse kaevikusse. Kaablid paigaldada sügavusele minimaalselt 1 m, osaliselt lahtisesse kaevikusse ja osa lõike puurimise teel kogu pikkuses torus D=160 mm. Torude tugevusklass, paigaldussügavus ja puuritavad lõigud on märgitud joonistele.  Ristumisel teega on paigaldussügavuseks 1,5 m, teemaal 1,2 m ja ristumisel gaasitrassiga jätta lahtise kaeve korral püstvahekauguseks 0,5 m (puurimisel 1 m),, kusjuures elektrikaabel paigaldada altpoolt. Kaabli otstele teha otsamuhvid ja ühendada olemasoleva 10 kV võrguga vastavalt toodud skeemile. Kaitsetorude otsad tuleb tihendada ehitusvahuga. 
Kaablite montaažil jälgida kaabli tootja poolt lubatud painderaadiusi ja tõmbejõude. Paigaldada kaablitähispostid joonisel märgitud kohtadesse. Montaažtööd teha kooskõlas kehtivate normide ja ohutustehnika eeskirjadega.

Puuritavad lõigud ja paigaldussügavused on näidatud joonisel nr. 1. Puuritavates lõikudes, ristumistel kraavidega ja truupide ning tee mulde all kasutada kaitsetoru rõngasjäikusega 1250 N, teemaal lahtise kaeve korral 750 N, mujal haljasalal  450 N.

Kaablite paigaldamisel järgida järgmisi paigalduskujasid:

Paralleelkulgemistel:

Kaugus olemasolevatest töötavatest kaablitest vähemalt 0,3-0,5m;

Kaugus vee/kanalisatsioonitrassidest soovitavalt 1 m;

Kaugus hüdrandist – 2 m

Kaugus sidetrassist – soovitavalt 1,0 m, minimaalne lubatav kaugus on 0,3 m

Kaugus gaasitrassist – vähemalt 1 m

Kaugus ehitistest vähemalt 1,0m.

Kaugus puudest – 2,0 m

Ristumistel:

Kaugus olemasolevatest side- ja elektrikaablitest vähemalt 0,2m;

Kaugus vee/kanalisatsioonitrassidest vähemalt 0,3m;

Kaugus gaasitrassist vähemalt 0,5 m, soovitavalt kaabel paigaldada gaasitrassi alt.

Kaugus sidetrassist vähemalt 0,3 m

Ristumistel sidetrasside ja gaasitrassiga paigaldada kaabel üldjuhul nende alt.

Ristuvatele allmaarajatistele lähemal kui 2 m kaevata üldjuhul käsitsi, (vt. kooskõlastuste tingimusi). Mehhaniseeritud kaevamine on lubatav ainult maa-aluste rajatiste valdajate loal, seejuures enne kontrollides, kas maa sees ei leidu plaanidele kandmata rajatisi. Ristumistel allmaarajatistega tuleb kaabli paigaldussügavus täpsustada kohapeal ehituse käigus, tehes käsitsi kaevates kindlaks nende täpse asukoha ja suuna.
Paigaldada nõutud tähistused vastavalt kehtivale ELV standardile P346 “Võrguvara tähistamise ja märgistamise nõuded”. Maanduspaigaldised ehitada välja vastavalt Elektrilevi normidele ja nõuetele. 
1.2.4.  Tähistused.

Projekteeritud seadmed tähistada vastavalt Elektrilevi OÜ võrgustandardile P346 “ Võrguvara tähistamise ja märgistamise nõuded.”.

· Väljuvatele 10 kV fiidritele paigaldada tähised kaabli margi, pikkuse, sihtpunkti ja kaabli numbriga. Alajaama lahtritele paigaldada uued standardile P346 vastavad tähised järgmiselt, (vt. joonis nr.2 ja nr. 3).
· Uute alajaamade seadmetele ja lahtritele paigaldada tähised vastavalt projektis toodud skeemidele.
· paigaldatud ja ühendatud kaablitel tähistada kõik sooned L1,L2,L3, faaside järjestusega vasakult paremale; 

· kaablite otstele kinnitada lipikud, millele kantakse Elektrilevi 0,4-20 kV Võrgustandardi P346 punkt 9 alusel andmed kaabli alguse ja sihtkoha, numbri, margi ja ristlõike kohta. Uuendada ka käesoleva projektiga seotud alajaamades (Nr.9045, nr. 6687, Agu ja Keskkooli ning Ambulatooriumi alajaam), seadmete tähiseid..
2. Maastiku ja pinnakatete taastamine, demonteeritud materjalide käitlemine ja keskkonnakaitse
Taastamistööde üldised nõuded:

Ehitus- ja demonteerimistööde käigus tekkinud kahjustuste ulatus sõltub ehitusajast. Ehitajal lasub kohustus taastada ehitustöödele eelnenud olukord; muuhulgas tuleb taastada ehituse käigus kahjustada saanud pinnas ja pinnakate, siluda ja täita mehhanismide poolt tekitatud jäljed ning taastada muru ja juurdepääsuteede katted väljaspool otsest ehitusala, mis said kahjustatud ehitus-, lammutustööde käigus; samuti tihendada hoolikalt kaevise tagasitäide. Vajadusel teha hilisemad täite- ja taastamistööd äravajunud pinnasega kaablitrassil. Taastatavad lõigud ja taastamistööde mahud on näidatud lisatud joonistel ja tööde mahtude loetelus.
Kaevealade katted taastada, viies need  vähemalt töödele eelnevasse seisu. Kaevis tihendada tagasitäite käigus kihtide kaupa. Hilisemate erimeelsuste vältimiseks on soovitav koos huvitatud osapooltega eelnev olukord fikseerida, (fotod vmt), enne ehitustööde algust ja peale ehitustööde lõppu. Alajaamade ümber ehitada kõnniteeriba ja anda sellele õige kallak, et sadevesi voolaks alajaamast eemale. Kohtades, kus ehitusalale jääb võsa, (Karjamaa aj. ümbrus ja osaliselt kaabli KPL421071 trass), trass puhastada. Puude mahavõtmise vajadust käesoleva projekti puhul ei ole. 
Demonteeritud materjal (postid, juhe, isolaatorid, õhuliini armatuur) anda utiliseerimiseks vastava jäätmekäitlusega tegelevatele ettevõtetele ja esitada Tellijale vastavad dokumendid üleandmise kohta. Komplektalajaamade  trafod anda üle Elektrilevile, teiste alajaama seadmetega toimida vastavalt Elektrilevi juhistele, (kas anda üle Elektrilevile või käidelda nagu jäätmeid). Kogu demontaažil tekkinud praht koristada, postide augud täita ja tasandada. Kogu vabanev trass viia sellisesse seisu, et kõik liiniga seotud jäljed oleksid kaotatud.

Kaabli KPL421071 trass läbi osaliselt Räpina metskond 32 kinnistul Loodusmetsade looduskaitseala piirkonda. Selles lõigus arvestada Keskkonnaameti kooskõlastuses antud juhiseid ja  töö on planeeritud teha kinnise kaevena. Ülejäänud lõikudes looduskaitselised piirangud puuduvad.

Enne tööde alustamist on vajalik hankida kaevetööde luba ning pinnakatete taastamine peab toimuma  vastavalt kohaliku omavalituse poolt kehtestatud reeglitele. Tööde teostamisel kasutada keskkonnasõbralikke meetodeid.

Peale ehitustööde lõppu tööplats puhastada ja korrastada, rikutud katend taastada. Kõik ehitusjäätmed ja ajutised tarindid kõrvaldada, lammutatud või vigastatud piirded taastada.
3. Ehitustööde korraldamine, dokumenteerimine ja järelevalve.

Ehitustööd korraldada hea ehitustava kohaselt. Ehitus ja kaevetööde ajaks piirata ehitusplatsid piirdelindiga ja tähistada ohutusmärkidega. Töökoht tähistada nõuetekohaselt tööde tellija ja tööde teostaja andmetega.

Kuna ehitustegevus toimub väljaspool suuri liiklusteid, siis nende teede sulgemiste vajadus puudub. Sissesõidutee ja parkimisala liikluspiirangute, samuti laadimis- ja tõstetööde puhul võimalike liikluspiirangute vajadus selgub tööde käigus.

Ehitustööd korraldada selliselt, et tarbija elektrikatkestuse aeg oleks minimaalne, tagades samal ajal tööde teostamise täieliku ohutuse ja korrektsuse.
Tööde teostamine AS Gaasivõrk gaasipaigaldise kaitsevööndis:
· AS-i Gaasivõrk gaasipaigaldise kaitsevööndis kaevetööde teostamiseks on vajalik eelnevalt taotleda AS-ilt Gaasivõrk kaitsevööndis tegutsemise luba ning kutsuda objektile kohale AS-i Gaasivõrk järelevalve. 
· Ehitamisel tuleb kasutada mehhanisme, töövõtteid ja –meetodeid, mis välistavad gaasipaigaldise ja sellega seotud rajatiste kahjustamist. Kõigi ehitusperioodil töömaal tekkinud vigastuste likvideerimine toimub ehitustööde teostaja ja vastutaja kulul. 
· Gaasipaigaldise ja/või katoodkaitsekaabli lahtikaevamisel ja täpse asukoha tuvastamisel tuleb kaitsevööndis kaevata labidaga. 
· Kui ehitustööde käigus muutub pinnase tasapind gaasivõrgu armatuuri kaitsekapede ja gaasireguleerkappide ümbruses, siis tuleb gaasivõrgu armatuuri kaitsekaped ja gaasireguleerkapid tõsta õigele tasapinnale. Selleks tellida täiendavad tööd AS Gaasivõrk poolt aktsepteeritud ettevõtte käest. 
· Peale tööde teostamist peavad AS Gaasivõrk gaasitorud jääma nõuetekohasele sügavusele. Näha ette kõik meetmed olemasolevate AS Gaasivõrk gaasitorude kaitseks tagamaks nende säilivus ehitustööde käigus, tagada nõuetekohased sügavused. Tagada trasside paiknemisel vastavus  EVS 843 standardi nõuetega. Tegevuse korraldamisel gaasitrassi kaitsevööndis juhinduda ehitusseadustiku § 70 ja § 76 nõuetest ning Majandus- ja taristuministri määrusest nr 73 
· Tööde teostamine gaasipaigaldise kaitsevööndis võib toimuda kooskõlastatult AS-I Gaasivõrk järelevalvega ja ainult töö- või põhiprojekti alusel. 
· Lahti kaevatud gaasitorustik on vajalik enne kinni ajamist ette näidata AS Gaasivõrk järelevalve esindajale. 
· Peale pinnase taastamise töid peavad olema gaasikaped terve ja nähtavad ning need tuleb näidata ette AS Gaasivõrk järelevalvele. 
· Ehitaja peab lisaks arvestama projektile antud seisukoha märkustega.
 
 Tööde teostamine Telia AS ja ELA SA ja Elisa AS sideehitiste kaitsevööndis:

1.. Töid Telia Eesti AS ja ELA SA sideehitiste kaitsevööndis tohib teostada ainult kirjaliku  tegutsemisloa alusel. 

1. Sideehitiste ohutuse tagamiseks järelevalve esindaja vahetu järelevalve all tehtavad tööd:

2. a) sideehitiste kaitsemeetmete rakendamine

3. b) käsitsi lahti kaevamine sideehitise täpse asukoha ja sügavuse väljaselgitamiseks

4. c) sideehitisega seotud kaetud tööde ja kaeviku tagasitäitmise teostamine

5. d) projektist tingitud või muud järelevalve esindaja poolt ettenähtud juhtumid 

6.  Kaevetööd Telia Eesti AS sideehitiste kaitsevööndis teostada käsitsi.

7.  Kui tööde teostamise käigus selgub et rajatavat ehitist ei ole võimalik ehitada ilma Telia Eesti AS sideehitisi teisaldamata, siis võtta täiendavad tehnilised tingimused asendusehitiste projekteerimiseks ning enne asendusrajatiste ehitamist sõlmida sideehitiste ümberpaigutamise leping. Juhul kui olemasolevad sideehitised, mille asukoht on ligikaudne ja vajab looduses täpsustamist, paiknevad tööde teostamise asukohas (looduses) teistel asukohtadel ja sügavustel, kui esialgselt teada, siis korrigeeritakse projekti omaniku poolt ja kulul vajadusel projektlahendust (et tagada ehitusprojekti ja ehitamise korrektsus), esitatakse täiendatud projektlahendus ka Teliale. Teostatavate ehitustööde lõppemisel peab sideehitis jääma nõuetekohasele sügavusele.

8. Kui ehitustööde käigus muutub pinnase tasapind jaotuskohtade (sidekappide) ümbruses, siis tuleb jaotuskohtade (sidekappide) tõstmiseks õigele tasapinnale, tellida täiendavad tööd Telia poolt aktsepteeritud (side ehitamiseks pädevate) ettevõte käest.

9. Lahtikaevatud kaablid ja kaitsetorud kaitsta täiendavalt mehaaniliste vigastuste vältimisteks (näit. paigaldatakse kaablid ajutiselt laudkasti, kasutada kaablikaitsetoru/-kiikri karprauast toestust, riputamiseks koormarihmasid vms,). Enne kaetud tööde akti vormistamist ja sideehitiste katmist kutsuda kohale Telia Eesti AS sideehitiste järelevalve esindaja teostatud tööde ülevaatuseks.

10. Peale tööde teostamist peavad Telia Eesti AS sidekaablid jääma nõuetekohasele sügavusele. Näha ette kõik meetmed olemasolevate Telia Eesti AS sideehitiste kaitseks tagamaks nende säilivus ehitustööde käigus, tagada nõuetekohased sügavused. Tagada trasside paiknemisel vastavus EVS 843:2016 nõuetega. Tegevuse korraldamisel sideehitiste kaitsevööndis juhinduda ehitusseadustiku § 70 ja § 78 nõuetest ning Majandus- ja taristuministri 25.06.2015 määrusest nr 73.

11. Sideehitiste ajutine toestamine, kaevetööd, pinnase tihendamine ja muud ehitustööd teostatakse viisil, mis tagab side maakaablite jms. sideehitiste säilimise ja funktsionaalsuse.

12.   Töid teostav ettevõte peab esitama Telia Eesti AS järelevalve esindajale kaevetööde  graafiku vähemalt 1 nädal enne kaevamistööde algust.

13. Telia Eesti AS järelevalve spetsialistide kontaktid ja väljakutsete tasud leiab Telia kodulehelt:   https://www.telia.ee/partnerile/ehitajale-arendajale/
Ehitustööde dokumenteerimisel lähtuda Eesti Vabariigi “Ehitusseadusest” ja Elektrilevi OÜ elektripaigaldise kasutuselevõtu protseduurist. Ehitatud elektripaigaldised kanda teostusjoonisele.  Teostusjoonis esitada  ka kohalikule omavalitsusele. 

Ehituse järelevalvet teostab tellija poolt volitatud isik või ettevõte. Kõik kõrvalekalded projektist kooskõlastada kõigi huvitatud instantsidega, s.h. tellija ja projekteerijaga ning fikseerida kirjalikult.
4. Käidujuhend

Peale valmisehitamist teostab elektripaigaldise ehitaja paigaldise elektrimõõtmised, vajalikud katsetused ja organiseerib tehnilise kontrolli teostuse, et saada kinnitust elektripaigaldise kasutuskõlbulikkuses ning annab paigaldise omanikule üle järgmise dokumentatsiooni:

Elektripaigaldise teostusjoonised.
Akt potentsiaaliühtlustuse teostuse kohta.

Elektrimõõtmiste protokollid.

Tööde vastuvõtu-üleandmisakt.

Ehitaja deklaratsioon tööde teostamise kohta

Elektripaigaldise auditi akt.
Uue elektripaigaldise esimese ekspluatatsiooniaasta järgselt tuleb teha seadmete ja liinitrassi ülevaatus. Ülevaatus teha päevasel ajal kontrollides põhjalikult elektriseadmete kõiki elemente. Seadmete ülevaatusel täita ülevaatuse leht ja kanda sellele avastatud defektid. Defektide avastamisel määrab selle/nende kõrvaldamise viisi ja aja võrguvaldaja.

Kontrollimisel pöörata erilist tähelepanu järgmistele elementidele:

• sulavkaitsmete vastavus ja korrasolekule;

• nähtavate kontaktühenduste seisukorrale;

• maandusseadmete ja seadmete potentsiaaliühtlustuse;

• lukkude ja juurdepääsuteede korrasolekule;

• kaablitrassi  ja taastatud katendi seisukorrale;

• kaablite ja kaablimuhvide, isolaatorite ja liigpingepiirikute seisukorrale;

• märkide, plakatite, hoiatuste ja pealkirjade olemasolule.

Pärast esimest ekspluatatsiooniaastat lähtuda ülevaatuste ja hooldustööde planeerimisel jaotusvõrgu juhenditest ja nõuetest, elektripaigaldiste käitu korraldada käidukava alusel, mis arvestab elektripaigaldise käitamiseks vajalikke tehnilisi, organisatsioonilisi, struktuurilisi ja

funktsionaalseid iseärasusi. Seadmete ülevaatusel täita ülevaatuse leht ja kanda sellele avastatud defektid. Defektide avastamisel määrata selle kõrvaldamise viis ja aeg.
Koostas: Enn Kraav

              12.09.2026. 

	LEONHARD WEISS OÜ
	Vesse 8 
	Tel +372 715 4100 
	estonia@leonhard-weiss.com

	Registrikood 12083348
	11415 TALLINN
	EL10665798-0001
	www.leonhard-weiss.ee



